R3,8 m. se bates van NMB ‘verdwyn’ | Netwerk24
Deur Lynn Williams 28 Mei 2019 11:21
Die Nelson Mandelabaai-metro krap kop oor presies hoe R3,8 miljoen se bates soos grassnyers, lessenaars en stoele net spoorloos verdwyn het.
Luidens ’n verslag oor die fisieke verifikasie van munisipale bates, kan die metro nie rekenskap van 10 290 bates gee wat oor drie opeenvolgende jare sedert 2014 soos mis voor die son verdwyn het nie.
Die lys van goedere sluit in rekenaars, kantoortoerusting, tafels, stoele, lessenaars, kaste, brandbestrydingstoerusting, grassnyers, mediese- en radiotoerusting en sekuriteitstelsels.
Die topdrie vermiste items is 2 859 stoele, 2 409 stuks rekenaarapparatuur, en 1 634 tafels en lessenaars.
Die grootste enkele geldelike verlies is die rekenaarapparatuur (R1,3 miljoen).
Raadslede van verskillende partye het gal gebraak oor die bedrag geld wat afgeskryf moet word, asook oor die onverantwoordelikheid wat daartoe gelei het dat die items verdwyn het.
Meer oor: Bates | Verdwyn